En 24-årig mand er blevet anholdt og sigtet for vold mod en politibetjent.

En patrulje stoppede manden, som er fra Tjele i Midtjylland, på Mariagervej i Skjellerup ved Hobro. De havde mistanke om spirituskørsel. Men da manden skulle ind i politibilen og med på stationen for at få taget en blodprøve, gjorde han modstand. I det efterfølgende håndgemæng sparkede han den ene af betjentene. Derfor er han nu sigtet for vold mod tjenestemand i funktion.